
oddelenie životného prostredia a územného rozvoja
referát životného prostredia

sp. zn.: 8278/2026/RŽP/28649/IS      

                          Zverejnené dňa: 07.07.2026
Informácia o začatí správneho konania

Mestská časť Bratislava–Petržalka ako príslušný orgán ochrany prírody v súlade s § 82 ods. 7 zákona č. 543/2002 Z. z. o ochrane prírody a krajiny v znení neskorších predpisov (ďalej len „zákon č. 543/2002 Z. z.ˮ) a podľa § 18 ods. 3 zákona č. 71/1967 Zb. o správnom konaní 

(ďalej len „zákon č. 71/1967 Zb.ˮ) v znení neskorších predpisov týmto

oznamuje

začatie správneho konania, podľa § 47 ods. 3 zákona č. 543/2002 Z. z., na základe žiadosti od Brigity Halászovej, Dargovská 63, 851 01 Bratislava o vydanie súhlasu na výrub 1 ks dreviny rastúcej na pozemku registra „C“ KN s parc. č. 5637, k. ú. Petržalka. Dôvodom nutnosti výrubu je, že strom zasahuje na pozemok suseda, ktorý sa sťažuje na zasahovanie stromu na jeho strechu rodinného domu, ihličie mu spôsobuje špinu na pozemku, miazga zo stromu mu špiní autá.  
Združenie s právnou subjektivitou, ktorého predmetom činnosti najmenej jednej rok je ochrana prírody a  krajiny (§ 2 ods. 1 zákona č. 543/2002 Z.z.), môže písomne oznámiť svoj záujem byť zúčastnenou osobou v konkrétnom začatom správnom konaní a to v lehote do 5 pracovných dní od zverejnenia tejto informácie, pričom uvedie názov združenia, sídlo, identifikačné číslo organizácie, meno a priezvisko osoby oprávnenej konať v jeho mene a pripojí stanovy, ktoré preukazujú, že jeho predmetom činnosti je ochrana prírody a krajiny (§ 82 ods. 3 a 6 zákona č. 543/2002 Z.z.). 
Oznámenie musí byť doručené písomne v listinnej podobe na Miestny úrad Mestskej časti Bratislava-Petržalka, referát životného prostredia, Kutlíkova 17, 851 02 Bratislava, alebo v elektronickej podobe alebo ústne do zápisnice v lehote určenej správnym orgánom. Lehota začína plynúť dňom nasledujúcim po dni, kedy bola informácia o konkrétnom začatom konaní zverejnená. 
Upozorňujeme, že podanie urobené v elektronickej podobe bez autorizácie podľa osobitného predpisu o elektronickej podobe výkonu verejnej moci (napr. na adresu: iveta.kojdova@petrzalka.sk) je potrebné do troch pracovných dní doplniť buď v listinnej podobe, alebo v elektronickej podobe autorizované podľa osobitného predpisu o elektronickej podobe výkonu verejnej moci (do elektronickej schránky Mestská časť Bratislava-Petržalka na www.slovensko.sk), alebo ústne do zápisnice. Správny orgán na dodatočné doplnenie podania nevyzýva.

Telefón +421 268 288 500
                                                 Web www.petrzalka.sk 

